stanford-oval/wikipedia huggingface dataset:
רפורמת מקשרי
אישור הרפורמה

עקב העובדה שהרפורמה נתקלה בהתנגדות רבה במועצה, היא אושרה רק ב-21 במאי 1992, יותר משנה לאחר שהוצעה, וזאת רק לאחר שבוצעו בה השינויים הבאים: הוחלט שכל החקלאים, ולא רק החקלאים ה"קטנים", יקבלו פיצוי מלא. כך הובטחה תמיכתם של בריטניה, הולנד ודנמרק שהייתה הכרחית בגלל מבנה קבלת ההחלטות במועצה באותו זמן, שחייבה הסכמה פה אחד. בנוסף הוחלט שהקיצוץ במעורבות הקהילה האירופית בשוק החקלאות יעמוד רק על 29% ולא על 35% כשם שתוכנן בהתחלה. הסכמה מינימלית בין שרי המדינות במועצת השרים הושגה רק לאחר שבוצעו שינויים אלו. רוב שרי המדינות חששו שאחת המדינות תטיל וטו וכך תטרפד את הרפורמה ולכן לא התנגדו נחרצות לשינויים אלו. 

החתימה על אמנת מאסטריכט שלושה חודשים קודם לכן תרמה לאישור הרפורמה במועצה בגלל שעלייה לא מבוקרת בהוצאות על חקלאות יכלו להביא את תקציב הקהילה למצב שבו הקהילה לא תצליח להעביר למדינות העניות את העזרה הכספית הנחוצה על מנת שמדינות אלו יכנסו לאיחוד המוניטארי. כך אפשר לטעון שהחתימה על מאסטריכט תרמה לאישור הרפורמה. סיבה נוספת לאישור רפורמה זו היא הצורך בהסכם סחר חקלאי שיהווה הבסיס לסיבוב סחר מוצלח (סיבוב אורוגוואי) של הגאט"ט (GATT - General Agreement on Tariffs and Trade). מסיבה זו נוצר לחץ רב על השרים במועצה שתרם גם הוא לאישור הרפורמה.
ההשלכות של רפורמת מקשרי > ההשלכות על השוק החקלאי

עקב מערך הפיצויים הרחב שניתן כחלק מרפורמה זו, ההשלכות הכלכליות של רפורמה זו על מדיניות החקלאות האירופאית נראו אך לא באופן מיידי. כצפוי, השינוי המהותי ביותר נעשה בענף הדגנים, שם נרשמה ירידה של כ- 29% בייצור הדגנים ומחירי הדגנים התקרבו לקו שיווי המשקל. נרשמו ירידות משמעותיות נוספות בייצור ענפי חקלאות נוספים: 15% בבשר בקר, 9% במוצרי החמאה, ו 7.5% במוצרי החלב. כן בין השנים 1992-2005 נרשמה ירידה בכמויות הייצור גם בענפי החיטה, הסלק סוכר, זרעי השמן, החזירים והעופות. מאז הרפורמה ישנה שקיפות רבה יותר בכל מה שנוגע לתמיכה הניתנת במוצרי החקלאות. ברפורמה נעשתה לראשונה ההפרדה בין התמיכה בהכנסה לבין התמיכה בייצור, הפרדה שנהפכה לחלק אינטגראלי ממדיניות החקלאית האירופית המשותפת.
ההשלכות של רפורמת מקשרי > ההשלכות הסביבתיות

הורדת מחירי השוק של התוצרת החקלאית גרמה לצמצום תהליכי האינטנסיפיקציה של החקלאות (מכיוון שחקלאות אינטנסיבית דורשת השקעה כספית גדולה). בנוסף, התשלומים הישירים שניתנו לחקלאים הגדולים על בסיס הגבלת כמויות הייצור, תרמו גם הם לצמצום תהליכי האינטנסיפיקציה בחוות חקלאיות גדולות. גם הגבלת כמויות הייצור על ידי עזיבה של קרקעות חקלאיות (Set-aside Schemes) והגבלת הצפיפות במקנה הבקר היו בבחינת השלכות חיוביות על הסביבה.
ההשלכות של רפורמת מקשרי > ההשלכות על סיבוב הסחר של הגאט"ט

במטרה להפחית את ההוצאות על סובסידיות לחקלאות, התכנסו חברות ארגון הגאט"ט בספטמבר 1986 על מנת להגיע להסכם רב צדדי בעניין זה. הם יזמו את סיבוב אורוגוואי שם נוהל משא ומתן על מנת להסדיר את הסחר בין המדינות החברות. לשיחות אלו הגיעו ארצות הברית והקהילה האירופית עם מדיניות שונה לגמרי: ארצות הברית דרשה להפסיק את ההתערבות בשוק וזאת על ידי ביטול מתן הסובסידיות וחסמי סחר אחרים, בעוד שהקהילה האירופית התעקשה על שינוי מינימלי בלבד במדיניות ההתערבות בשוק על מנת לשמור על העדפות השוק האירופי המשותף. בשל פערים אלו הוקפאו בדצמבר 1990 השיחות בין הצדדים. הנציבות האירופית לא הייתה מוכנה לתת לשיחות אלו להיכשל סופית ולכן הוצעה רפורמת פשרה, רפורמת מקשרי, שהביאה לחידוש סבב השיחות. ואכן, השיחות חודשו באביב 1991, חודשיים לאחר שרפורמת מקשרי הוצעה בנציבות. כך היא הביאה לחידוש המשא ומתן מצד אחד, אולם מצד שני היא גם פגעה במטרה הסופית של סבב השיחות, בכך שתגובת הציבור לרפורמה הייתה שלילית- בעיקר בצרפת, דבר שהקשה על הקהילה האירופית לאשר הסכם גאט"ט סופי.
ההשלכות של רפורמת מקשרי > ההשלכות על אמנת מאסטריכט

אישורה של רפורמת מקשרי הביאה לתגובה מיידית ועוינת מצד חלק מהחקלאים האירופאים. המצב היה חמור בעיקר בצרפת כאשר אלפי חקלאים צרפתים ניסו ללא הצלחה למנוע יציאה וכניסה מפריז. חוסר שביעות הרצון בצרפת נמשך גם לאחר ניסיון כושל זה, דבר שבא לידי ביטוי במשאל העם שנערך בצרפת לגבי אמנת מאסטריכט בו החקלאים הצרפתים בחרו לדחות אותו. העם הצרפתי הרגיש ניכור כלפי יוזמות הקהילה עקב אישור רפורמת מקשרי. כך נחלשה התמיכה בממשלתו של פרנסואה מיטראן אשר מצידה חיפשה כל דרך כדי להטיב עם החקלאים הצרפתיים, ערב הבחירות בצרפת במרץ 1993. למרות שהממשלה הצרפתית המשיכה לתמוך באמנה, ההתקדמות שלה אל עבר האיחוד הכלכלי והפוליטי שהיה מהותו של אמנת מאסטריכט הואטה. כך רפורמת מקשרי פגעה בלגיטימציה של אמנת מאסטריכט בצרפת, אולם בסופו של דבר אושרה האמנה ברוב זעום של 51.05%. גם בדנמרק (מתנגדת נוספת לרפורמה) נדחתה אמנת מאסטריכט המקורית, אולם במאי 1992 היא אושרה שם במשאל עם בדרך לאשרור האמנה על ידי כל מדינות הקהילה האירופית וכניסתה לתוקף בנובמבר 1993.
ביבליוגרפיה

סקוטלסקי, אורית. רפורמות במדיניות הסבסוד החקלאי באירופה: תוכניות לעידוד חקלאות משמרת סביבה. (תל אביב: אוניברסיטת תל אביב) 2006.
Polmer, C. et al., "The Common Agricultural Policy beyond the MacSharry Reform", (Netherlands, 1995)
Gardner, Brian, "European Agriculture, policies, production and trade" (London, 1998).
Moyer, Wayne, H., "EC Decisionmaking, the MacSharry Reforms of the CAP, Maastricht, and the GATT Uruguay Round" (Grinnell: Grinnell College 1993)
הערות שוליים

↑  Moyer, "EC Decisionmaking", pp. 6-8
↑  Gardner, "European Agriculture, policies, production and trade"
↑  סקוטלסקי, "רפורמות במדיניות הסבסוד החקלאי באירופה", עמ' 25-28
↑  Polmer, "The Common Agricultural Policy beyond the MacSharry Reform", pp. 16-17
↑  סקוטלסקי, "רפורמות במדיניות הסבסוד החקלאי באירופה", עמ' 26
↑  שם
↑  Moyer, "EC Decisionmaking", pp. 6-8
↑  סקוטלסקי, "רפורמות במדיניות הסבסוד החקלאי באירופה", עמ' 26
↑  Moyer, "EC Decisionmaking", p. 15
↑  שם
↑  Polmer, "The Common Agricultural Policy beyond the MacSharry Reform"
↑  Moyer, "EC Decisionmaking", p. 7
↑  שם, עמ'17
גורדי השחקים הגבוהים בעולם
ראו גם

רשימת המבנים והבניינים הגבוהים ביותר בעולם
רשימת המגדלים הגבוהים בעולם
רשימת הבניינים הגבוהים בעולם על פי גובה הגג
פאלם ביץ' גארדנס

| --- | --- |

 מדינה:  ארצות הברית ארצות הברית
 מדינה:  פלורידה פלורידה
 מחוז:  מחוז פאלם ביץ'
 תאריך ייסוד:  20 ביוני 1959 
 שטח:  145.753748 קמ"ר
 גובה:  5.0 מטרים
 אוכלוסייה:  ‏
  ‑ בעיר:  59,182 (1 באפריל 2020)
 קואורדינטות:  26°50′56″N 80°10′02″W﻿ / ﻿26.848788888889°N 80.167122222222°W﻿ / 26.848788888889; -80.167122222222 
 http://www.pbgfl.com
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  קנדה איי בהאמה פאלם ביץ' גארדנס(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  קנדה איי בהאמה פאלם ביץ' גארדנס(למפת פלורידה רגילה) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי פאלם ביץ' גארדנס(למפת פלורידה מוגדלת) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי פאלם ביץ' גארדנס  he tabBackground:;tabBorder:#aaa;defaultTab:0;
 
פאלם ביץ' גארדנס (באנגלית: Palm Beach Gardens) היא עיר במחוז פאלם ביץ' במדינת פלורידה בארצות הברית, כ-120 קילומטר צפונית למיאמי. פאלם ביץ' גארדנס היא אחת הערים במטרופולין מיאמי בדרום פלורידה. האוכלוסייה מונה 59,182 תושבים (נכון ל-2020).
גאוגרפיה

לעיר שטח כולל של 143 קילומטרים רבועים, מרביתם יבשתיים, ו־0.52 קמ"ר (4.5%) הוא מים.
גאוגרפיה > אקלים

האקלים בעיר הוא אקלים משווני טרופי, עם קיץ ארוך, חם וגשום וחורפים קצרים וחמים עם לילות מתונים.
ספורט

בתחומי העיר ישנם 12 מגרשי גולף, כולל מגרש בבעלות העירייה. בנוסף גם מטה איגוד שחקני הגולף המקצוענים של אמריקה נמצא בעיר.
דמוגרפיה > מפקד האוכלוסין ב־2020

| גזע | מספר | אחוזים |
| --- | --- | --- |
| לבן (NH) | 45,353 | 76.63% |
| שחור או אפרו-אמריקאי (NH) | 2,282 | 3.86% |
| ילידי אמריקה או ילידי אלסקה (NH) | 33 | 0.06% |
| אסיה (NH) | 2,597 | 4.39% |
| באי האוקיינוס השקט או ילידי הוואי (NH) | 10 | 0.02% |
| גזע אחר (NH) | 246 | 0.42% |
| שני מרוצים או יותר/רב-גזעי (NH) | 1,902 | 3.21% |
| היספני או לטיני (כל גזע) | 6,759 | 11.42% |
| סה"כ | 59,182 |  |
נכון למפקד האוכלוסין של 2020 של ארצות הברית, התגוררו בעיר 59,182 אנשים, 24,359 משקי בית ו-15,515 משפחות.
דמוגרפיה > מפקד האוכלוסין ב־2010

| דמוגרפיה של גני פאלם ביץ' |
| --- | --- | --- | --- |
| מפקד 2010 | גני פאלם ביץ' | מחוז פאלם ביץ' | פלורידה |
| כלל האוכלוסייה | 48,452 | 1,320,134 | 18,801,310 |
| אוכלוסייה, אחוזי שינוי, 2000 עד 2010 | +38.2% | +16.7% | +17.6% |
| צפיפות אוכלוסין | 879.5 למ"ר מִי | 670.2 למ"ר מִי | 350.6 למ"ר מִי |
| לבן או קווקזי (כולל היספני לבן) | 89.3% | 73.5% | 75.0% |
| (לא היספני לבן או קווקזי) | 82.3% | 60.1% | 57.9% |
| שחור או אפרו-אמריקאי | 4.4% | 17.3% | 16.0% |
| היספני או לטיני (מכל גזע) | 8.9% | 19.0% | 22.5% |
| אסיה | 3.1% | 2.4% | 2.4% |
| אינדיאני או אינדיאני אלסקה | 0.2% | 0.5% | 0.4% |
| איי פסיפיק או ילידי הוואי | 0.0% | 0.1% | 0.1% |
| שני גזעים או יותר (רב-גזעי) | 1.6% | 2.3% | 2.5% |
| גזע אחר | 1.4% | 3.9% | 3.6% |
נכון למפקד האוכלוסין של 2010 של ארצות הברית, באותו תקופה גרו בעיר 48,452 אנשים, 21,346 משקי בית ו-12,452 משפחות.
ממשל

אמנת העיר קובעת ממשלת מועצה-מנהלת. מועצת העיר מורכבת מחמישה תושבי פאלם ביץ' גארדנס שנבחרו לכהן בתקופת כהונה של שלוש שנים. מניין של שלושה חברים רשאי לנהל את עסקי המועצה. מנהל העיר ממונה ברוב קולות של המועצה.
מדי שנה, המועצה ממנה אחד מחבריה לראש עירייה, ואחר לסגן ראש העיר.
הערות שוליים

↑  "US Census Quickfacts, Palm Beach Gardens city, FL". US Census Bureau. נבדק ב-25 באפריל 2022. {{cite web}}:  (עזרה)
↑  "S1101 HOUSEHOLDS AND FAMILIES - 2020: Palm Beach Gardens city, Florida". United States Census Bureau.
↑  "S1101 HOUSEHOLDS AND FAMILIES - 2010: Palm Beach Gardens city, Florida". United States Census Bureau.
↑  Marc Freeman (7 במרץ 2019). "What swung conviction of ex-cop Nouman Raja? Audio of his deadly encounter with Corey Jones". South Florida Sun-Sentinel. {{cite news}}:  (עזרה)
↑  "Section 6-1". City Charter. 27 ביולי 1996. נבדק ב-26 בינואר 2011. {{cite web}}:  (עזרה)
↑  "Section 4-1". City Charter. 27 ביולי 1996. נבדק ב-26 בינואר 2011. {{cite web}}:  (עזרה)
↑  "Section 18-1". City Charter. 20 בספטמבר 1984. נבדק ב-26 בינואר 2011. {{cite web}}:  (עזרה)
↑  "Section 4-3". City Charter. 27 ביולי 1996. נבדק ב-26 בינואר 2011. {{cite web}}:  (עזרה)
| דגל פלורידה פלורידה |
| --- | --- | --- |
| בירת המדינה | טאלאהאסי |  |
| אזורים גאוגרפיים | אזור מפרץ טמפה • ביג בנד • דרום פלורידה • דרום מערב פלורידה • החוף הנשכח • החוף הראשון • הידית של פלורידה • הקיז • חוף האוצר • חוף האיזמרגד • חוף הזהב • חוף החלל • חוף הטבע • חוף השמש • מרכז פלורידה  • צפון מרכז פלורידה |  |
| היישובים הגדולים ביותר | ג'קסונוויל • מיאמי • טמפה • סנט פיטרסבורג • אורלנדו • הייליה • טאלאהאסי • פורט לודרדייל • פורט סנט לוסי • פמברוק פיינס • קייפ קורל • הוליווד • גיינסוויל • מיראמר • קורל ספרינגס • קלירווטר • מיאמי גארדנס • פאלם ביי • וסט פאלם ביץ' • פומפנו ביץ' |  |
| נושאים נוספים | מחוזות • סמלים • היסטוריה • דמוגרפיה • יהדות פלורידה |  |
| --- | --- |
בקרת זהויות :  NLI: 987007552962605171  GND: 4595180-9  LCCN: n83227962  MusicBrainz: c7d1a519-4b44-4896-85fb-71ba2b2c19fd  VIAF: 150992051   WorldCat (עם VIAF): 150992051
אורורה גאלי

אורורה גאלי (באיטלקית: Aurora Galli; נולדה ב-13 בדצמבר 1996) היא כדורגלנית איטלקייה, המשחקת בעמדת הקשר באברטון ובנבחרת איטליה.
קריירה בינלאומית

היא לקחה חלק ביורו 2017 ובמונדיאל 2019, שבו הבקיעה שלושה שערים: צמד במחזור השני של שלב הבתים נגד נבחרת ג'מייקה, ושער בשלב שמינית הגמר נגד נבחרת סין.
תארים

טורס
הסופר קאפ האיטלקי (1): 2013
יובנטוס
אליפות איטליה (2): 2017/18, 2018/19
הגביע האיטלקי (1): 2018/19
ברונכיאקטזיס

| --- | --- |

איור של סמפון תקין לעומת סמפון מורחב
 שמות נוספים:  רחבת הסמפונות התרחבות הסמפונות
 תחום:  פולמונולוגיה
 שכיחות:  שיעור הימצאות נאמד ב-52.3 ל-100,000 (ארצות הברית)
 סיבות:  זיהומים ריאתיים חוזרים חסימת הסמפונות חסרים חיסוניים מחלות מולדות מחלות חיסון עצמי מחלות דלקתיות
 תסמינים:  שיעול ליחתי, גניחת דם צפצופים וחרחורים בהאזנה לריאות
 אבחון:  מאפיינים קליניים ואמצעי דימות של בית החזה
 טיפול:  טיפול אנטיביוטי למחוללים זיהומיים פיזיותרפיה נשימתית
 מניעה:  מניעת זיהומים: תיקון חסרים חיסוניים, חיסונים וטיפול אנטיביוטי מונע
 סיבוכים:  זיהומים עם חיידקים עמידים גניחת דם מסכנת חיים
 פרוגנוזה:  משתנה כתלות באטיולוגיה ובתדירות ההתלקחויות
 קישורים ומאגרי מידע
 InfoMed:  הערך ברונכיאקטזיס, באתר InfoMed
 eMedicine:  article/296961 
 DiseasesDB:  1684
 MeSH:  D001987
 MedlinePlus:  000144
 סיווגים
 ICD-10:  J47, Q33.4
 ICD-11:  CA24 
 
ברונכיאקטזיס (בעברית: רחבת הסמפונות או התרחבות הסמפונות) היא מחלה חסימתית של הריאה המאופיינת בהתרחבות בלתי הפיכה של הסמפונות. על פי רוב מדובר במחלה נרכשת, אולם במקרים נדירים תיתכן הופעה מולדת שלה.
אפידמיולוגיה

המחלה תוארה לראשונה בשנת 1819 על ידי הרופא הצרפתי רנה לאנק. המידע על תפוצת המחלה משתנה כתלות באטיולוגיה, אולם ההערכה היא כי מדובר במחלה שאינה נפוצה, אשר נאמדת בפחות מ-500,000 מקרים בארצות הברית. שכיחותה עולה עם הגיל והיא נפוצה יותר אצל נשים. בקרב חולי סיסטיק פיברוזיס מתפתח ברונכיאקטזיס עד גיל ההתבגרות או עד הבגרות המוקדמת.
אטיולוגיה > ברונכיאקטזיס מוקדית

ברונכיאקטזיס מוקדית, כלומר שינויים ברונכיאקטטיים הממוקדים באזור מסוים בריאה, עשויה לנבוע מחסימה חיצונית או פנימית של סמפון. חסימה חיצונית מתרחשת בעת לחץ חיצוני על דופן הסמפון, למשל על ידי גידול או קשרית לימפה מוגדלת. חסימה פנימית עלולה להתרחש למשל על ידי גוף זר, גידול החודר לנהור הסמפון, היצרות מסיבות שונות, ואיטמות (atresia) מולדת.
אטיולוגיה > ברונכיאקטזיס מפושטת

ברונכיאקטזיס מפושטת מאופיינת בשינויים ברונכיאקטטיים נרחבים בריאות, אם כי באטיולוגיות מסוימות הם נוטים להתרכז באזורים מסוימים של הריאות.
מבין הסיבות המולדות והגנטיות, סיסטיק פיברוזיס היא השכיחה ביותר. אנשים עם סיסטיק פיברוזיס מתקשים לפנות את הליחה הצמיגית שמהווה מצע להתפתחות זיהומים חיידקיים. בהפרעת תנועה ריסנית ראשונית תנועת הריסונים הלקויה פוגעת בסילוק ההפרשות, ואילו בחוסר באלפא 1 אנטיטריפסין אין בקרה על הרס דופן דרכי האוויר על ידי אלסטאז המיוצר על ידי תאי הדלקת. שתי תסמונות מולדות נוספות הפוגעות בסחוס הבונה את הסמפונות, הן הגדלת קנה הנשימה והסמפונות (תסמונת מונייר-קון) ותסמונת קמפבל-ויליאמס.
ברונכיאקטזיס עלולה להתפתח כסיבוך של זיהומים ריאתיים ממחוללים חיידקיים ונגיפיים שונים, גם בהיעדר חסר חיסוני, ובפרט על רקע היעדר טיפול אנטיביוטי. בנוסף, חוסרים חיסוניים, לרבות היפוגמאגלובולינמיה, איידס ודיכוי חיסוני תרופתי לאחר השתלה, עלולים להוביל לזיהומים ריאתיים חוזרים ולהתפתחות ברונכיאקטזיס.
מחלות אוטואימוניות שונות, ובכללן דלקת מפרקים שיגרונית, תסמונת שיוגרן וזאבת, נקשרו בשיעור מוגבר של ברונכיאקטזיס. מחלה דלקתית נוספת העלולה לגרום לברונכיאקטזיס היא אספרגילוזיס אלרגי של הסמפונות והריאות (ABPA).
לייפת של הריאות, שהיא אחת ממחלות הריאה האינטרסטיציאליות, יוצרת משיכה מכנית של הסמפונות, ובכך מעוותת את המבנה שלהן, עלולה לגרום לברונכיאקטזיס, הנקראת ברונכיאקטזיס ממשיכה (traction bronchiectasis).
כ-25% ממקרי הברונכיאקטזיס מוגדרים אידיופתיים (שהסיבה להם אינה ידועה).
פתוגנזה

המנגנון המשוער העומד בבסיסה של התפתחות ברונכיאקטזיס הוא מעגל קסמים, ובו נטייה של מטופל לזיהומים ופגיעה ביכולתו לסלק הפרשות מביאים להתיישבות חיידקים בסמפונות. אלה יחדיו מביאים לנטייה לזיהומים חוזרים, שפוגעים עוד יותר ביכולת סילוק ההפרשות.
סילוק ההפרשות עלול להיפגע מכמה סיבות. גוף זר או לחץ חיצוני על הסמפון עלולים לחסום את סילוק ההפרשות הריריות. פגיעה מפושטת עלולה להיגרם למשל עקב פגיעה בתנועת הריסים, כפי שמתרחש בהפרעת תנועה ריסנית ראשונית, או עקב צמיגות יתרה של ההפרשות הריריות, ויצירה של פקקי ריר כך שקשה יותר לסלקן, כפי שמתרחש בסיסטיק פיברוזיס. נטייה של מטופל לזיהומים יכולה לנבוע גם מחוסרים חיסוניים, כמפורט לעיל. לעיתים הפגיעה הראשונית בסילוק ההפרשות מקורה בדלקת ריאות נרחבת ללא חסר חיסוני מאובחן.
הזיהומים בדרכי הנשימה גורמים להחלשה של דופן הסמפון והרחבתה, וכתוצאה מכך להתפתחות של זיהומים חוזרים שעלולים לגרום למורסות ריאתיות. כתוצאה מהזיהומים, ומהנוכחות המתמדת של חיידקים שמביאה למצב של דלקת כרונית בסמפונות, מתמלאים הסמפונות בהפרשות הגורמות לחסימה של דרכי האוויר. המחלה לפיכך היא בעלת מאפיינים של מחלה חסימתית, והדבר מתבטא בסימנים הקליניים ובתפקודי הנשימה.
לחיידקים מסוימים, ובפרט Pseudomonas aeruginosa, נטייה להתיישב בסמפונות המורחבים, ולגרום לדלקות ריאה חוזרות, למרות טיפול אנטיביוטי מתאים.
מבחינה מורפולוגית, הסמפון מורחב בשל אובדן סחוס, שריר חלק ואלסטין, והוא מאבד את המבנה הנורמלי שלו. הרקמה אכולה על ידי תסנין דלקתי כבד, והאפיתל עובר מטפלזיה קשקשית (הפיכה לאפיתל שטוח רב-שכבתי), וחלק ממנו חסר. נוצרת התכייבות עם ריר עם זיהום חיידקי גדול. הסמפונות עצמם מתמשכים ומגיעים לעיתים עד האדר עצמו.
תסמינים וסימנים

התסמין השכיח ביותר של ברונכיאקטזיס הוא שיעול ליחתי עם ליחה צמיגה. לעיתים השיעול מופיע עם גניחת דם. סימנים אופייניים בבדיקה גופנית הם חרחורים וצפצופים בהאזנה לריאות, ולעיתים ישנה התאלות של האצבעות.
התלקחות של ברונכיאקטזיס מתבטאת בעלייה בכמות הליחה ומראה מוגלתי יותר של הליחה. לעיתים יש גם ביטוי של זיהום ריאתי עם חום.
בדיקות עזר > תפקודי נשימה

תפקודי נשימה ידגימו הפרעה חסימתית במידה קלה-בינונית.
בדיקות עזר > דימות בית החזה

צילום חזה אינו בדיקה רגישה לאבחנה של ברונכיאקטזיס, אולם ניתן לראות לעיתים ממצאים של "מסילת רכבת", שמרמזים על הרחבת הסמפונות. ב-CT של החזה ממצאים של הרחבת דרכי האוויר נצפים כ"מסילת רכבת" בחתך אורכי של הסמפון או כ"טבעת חותם" בחתך רוחבי. הרחבת דרכי האוויר נמשכת לכיוון ההיקף, סמוך לאדר. כמו כן, דופנות הסמפונות מעובים, ולעיתים מופיע תוכן בנהור.
אבחנה

האבחנה של ברונכיאקטזיס מבוססת על הסתמנות אופיינית של שיעול ליחתי כרוני בשילוב עם ממצאים רנטגניים מתאימים. הקריטריונים הרנטגניים כוללים הרחבה של הסמפונות פי 1.5 בהשוואה לכלי הדם המלווה את הסמפון, עיבוי דופן הסמפונות והפחתה במידת ההתפצלות לענפים, כך שהסמפונות המורחבים נצפים עד 1 ס"מ סמוך לאדר.
טיפול

מטרת הטיפול בברונכיאקטזיס היא להשתלט על זיהום פעיל בזמן התלקחות, לשפר את סילוק ההפרשות ולהפחית את העומס החיידקי בדרכי הנשימה למניעת זיהומים חוזרים. בזמן התלקחות הטיפול האנטיביוטי האמפירי מכוון לכסות מחוללים שכיחים בדרכי הנשימה, ובפרט Haemophilus influenzae ו-Pseudomonas aeruginosa הנוטים לזהם סמפונות ברונכיאקטטיים. משך הטיפול 7–10 ימים.
ניתן להשיג שיפור בפינוי הפרשות באמצעות עירוי נוזלים, טיפול בתרופות המסייעות לכיוח ומכשירים כגון IPV, אינהלציה של מרחיבי סימפונות ותמיסת מלח היפרטונית, וכן באמצעות שיטות שונות של פיזיותרפיה נשימתית. תוכניות לשיקום ריאה אף הן עשויות לשפר את פינוי ההפרשות. שימוש ב-DNase עשוי לסייע בפינוי הפרשות בברוניאקטזיס משני לסיסטיק פיברוזיס אך לא באטיולוגיות אחרות.
טיפול מדכא דלקת, למשל בסטרואידים, עשוי לעזור באטיולוגיה לא זיהומית לברונכיאקטזיס. במקרים מסוימים נשקלת אפשרות ניתוחית של כריתת האזור המוגלתי הנגוע, ובמקרים מתקדמים נשקלת אף השתלת ריאה.
מניעה

טיפול בחסרים חיסוניים וחיסון נגד דלקת ריאות מזני Streptococcus pneumoniae ושפעת עשוי להפחית התלקחויות זיהומיות. הפסקת עישון עשויה להפחית את מידת הדלקת בסמפונות ואת הנזק הריאתי הנלווה לעישון.
טיפול אנטיביוטי מניעתי במטופלים עם שלוש התלקחויות ויותר בשנה שנוי במחלוקת, אך ישנן עדויות כי טיפול זה בברונכיאקטזיס על רקע סיסטיק פיברוזיס עשוי להפחית זיהומים ריאתיים. מגוון משטרי אנטיביוטיקה מניעתיים הוצעו להפחתת תדירות ההתלקחויות הזיהומיות.
פרוגנוזה וסיבוכים

הפרוגנוזה של אנשים עם ברונכיאקטזיס משתנה בהתאם לאטיולוגיה ולמחלות הרקע, וכן בהתאם לתדירות ההתלקחויות והמחוללים החיידקיים המעורבים בהן. צמיחה של Pseudomonas aeruginosa בכיח קשורה בפרוגנוזה גרועה יותר. בעידן הטיפול האנטיביוטי חל שיפור משמעותי בשיעורי התמותה מן המחלה, והם אינם שונים ממחלות ריאה חסימתיות אחרות.
התלקחויות זיהומיות של ברונכיאקטזיס עלולות להתפתח לכדי מורסה ריאתית או ממגלת (אמפיאמה – מוגלה בחלל האדר). זיהומים חוזרים וטיפול תדיר באנטיביוטיקה עלול להשרות עמידות של החיידקים למגוון של תכשירים אנטיביוטיים. כמו כן, הפגיעה בדופן הסמפון עלולה לערב כלי דם סמוכים, ובכך לגרום לגניחת דם ואף לדימום ריאתי מסכן חיים.
במחלה ריאתית מתקדמת עלולה להתפתח אי-ספיקה נשימתית, וכן יתר לחץ דם ריאתי עם אי-ספיקת לב ובפרט של החדר הימני. זוהי גם סיבת תמותה שכיחה יותר מהתלקחות זיהומית בלתי נשלטת. עמילואידוזיס משנית ושליחת תסחיפים זיהומיים לאיברים אחרים הפכו נדירים בעידן הטיפול האנטיביוטי.
הערות שוליים

↑  הִתְרַחֲבוּת הַסִּמְפּוֹנוֹת במילון רפואה (תשנ"ט), באתר האקדמיה ללשון העברית
| --- | --- |
בקרת זהויות :  NLI: 987007292424205171  BnF: cb15091844s (data)  LCCN: sh85017080  NDL: 01148045 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טומוגרפיה ממוחשבת המדגימה ברונכיאקטזיס נרחבת
תיאטרון זיגפלד

| --- | --- |

 מידע כללי
 סוג:  אולם תיאטרון 
 על שם:  פלורנץ זיגפלד 
 כתובת:  6th Avenue at W. 54th St., New York, NY, 1341 Sixth Avenue Manhattan, New York CityUnited States 
 מיקום:  מנהטן 
 מדינה:  ארצות הברית 
 בעלים:  בילי רוז 
 הקמה ובנייה
 תקופת הבנייה:  ?–1927
 תאריך פתיחה רשמי:  2 בינואר 1927 
 תאריך פירוק:  1966 
 אדריכל:  יוסף אורבן, Thomas W. Lamb 
 קואורדינטות:  40°45′45″N 73°58′43″W﻿ / ﻿40.7625°N 73.978611111111°W﻿ / 40.7625; -73.978611111111
 אתר רשמי
 he
 
תיאטרון זיגפלד (באנגלית: Ziegfeld Theatre) היה מבנה תיאטרון שפתח בשנת 1927 האמרגן והמפיק פלורנץ זיגפלד, בפינת רחוב 54 והשדרה השישית במנהטן, על מנת לשמש בימה להעלאת הפקותיו. המבנה נהרס ב-1966, לאחר מחאה ציבורית.
המבנה, בן 1,600 המושבים, הוקם בסיועו של ויליאם רנדולף הרסט ועוצב בידי האדריכלים ג'וזף אורבן ותומס לם כהיכל אר דקו, עם חזית מרשימה עשויה אבן כלפי חוץ וחלל פנימי בצורת ביצה חלקה מעוטרת בציורים צבעוניים. התיאטרון נחנך ב-2 בפברואר 1927 עם המחזמר "Rio rita" מאת גאי בולטון. מיד לאחר מכן, החל מה-27 בדצמבר, הועלה על במתו המחזמר המפורסם והחשוב בתולדותיו, "ספינת השעשועים" מאת ג'רום קרן ואוסקר המרשטיין. עוד הופיע על במת התיאטרון המחזמר "Show Girl" של ג'ורג' ואיירה גרשווין (1929).
ב-1931 הופיעה בתיאטרון העונה האחרונה של מופע הרביו "שיגיונות זיגפלד" בהפקתו. זיגפלד עצמו נפטר שנה לאחר מכן.
השפל הגדול גרם להפיכת התיאטרון לקולנוע בשנת 1933, עד לרכישתו ושיקומו על ידי האמרגן בילי רוז ב-1944, שהעלה בו את מחזות הזמר "גברים מעדיפים בלונדיניות" (1949), העלאה מחודשת של "Of Thee I Sing" של האחים גרשווין (1951), "אנטוניוס וקלאופטרה" (עם לורנס אוליבייה וויוויאן לי, 1952), פורגי ובס (עם לאונטין פרייס, 1953) ו"אניה" (1965). בין השנים 1955 ל-1963 פעל המקום כאולפן טלוויזיה של CBS ובין השאר שודרו ממנו תוכניתו של פרי קומו וטקסי פרסי האמי בשנים 1959–1961.
בשנת 1966 נהרס המבנה לשם הקמת גורד שחקים שדרת אמריקה 1345 בן 50 קומות, ‏Alliance Bernstein building. שריד יחיד למבנה המקורי הוא פסל שהיה חלק מהאפריז המוצב ברחוב 80 מזרח, מספר 52 (ולא היה מיועד מעולם לתפקד כפסל בגובה העיניים, אלא כעיטור בגובה).
סמוך למקום נפתח ב-1969 קולנוע הנושא את אותו השם.
הערות שוליים

↑  מסורת של פנטזיה ודרמה, הניו יורק טיימס, 12 בנובמבר 2004
↑  כתבה בניו יורק טיימס
↑  מסורת של פנטזיה ודרמה, הניו יורק טיימס, 12 בנובמבר 2004, עמוד 2
אלברט סנט-גיירגי

| --- | --- |

צילום מסביבות 1948 ב-NIH
 לידה:  16 בספטמבר 1893 בודפשט, האימפריה האוסטרו-הונגרית 
 פטירה:  22 באוקטובר 1986 (בגיל 93) וודס הול, פלמת' (Falmouth), מחוז בארנסטייבל, מדינת מסצ'וסטס, ארצות הברית 
 שם לידה:  Albert Imre Szent-Györgyi 
 ענף מדעי:  ביוכימיה, פיזיולוגיה 
 מקום קבורה:  בית הקברות של וודס הול, פלמת', מחוז בארנסטייבל, מסוצ'סטס 
 מקום לימודים:  אוניברסיטת אטווש לוראנד (1917)  פיצוויליאם קולג' (1927) 
 מנחה לדוקטורט:  הרטוך יאקוב המבורגר 
 מוסדות:  אוניברסיטת ליידן (1920–1922)  פיצוויליאם קולג' (1926–1930)  אוניברסיטת סגד (1931–1945)  אוניברסיטת חרונינגן (1922–1926)  אוניברסיטת חרונינגן (1925–1926) 
 פרסים והוקרה:  פרס אלברט לסקר למחקר רפואי בסיסי (1954)  עמית כבוד של החברה המלכותית של אדינבורו  פרס קמרון של אוניברסיטת אדינבורו (1946)  מדליית אוגוסט וילהלם פון הופמן (1939)  פרס נובל לפיזיולוגיה או לרפואה (1937)  זר קורווין (1937) 
 בן או בת זוג:  קורנליה דמן  ג'ון סוזן ויכטרמן  מרטה בורבירו  מרשה יוסטון 
 מספר צאצאים:  1 
 תרומות עיקריות
 חתימה:   
 
אלברט סנט-גיירגי או סנט ג'רג'י, ובשמו המלא אלברט סנט-גיירגי נאג'ראפולטי. הקידומת נאג'ראפולטי מרמז על קבלת אצולה נמוכה (אביר) ומקביל לגרמני ""von" כלומר מ"נאג'ראפולט" (בהונגרית: Nagyrápolti Szent-Györgyi Albert ;‏ 16 בספטמבר 1893, בודפשט – 22 באוקטובר 1986, וודס הול, מסצ'וסטס) היה רופא וביוכימאי אמריקאי יליד הונגריה, שהתיישב בארצות הברית. בודד את ויטמין C, תרם תרומה חשובה לגילוי מעגל החומצה הציטרית הנודע גם כמעגל קרבס או קרבס-סנט-גיירגי וזכה בשנת 1937 בפרס נובל לפיזיולוגיה או לרפואה על מחקריו בביוכימיה (הוא המדען ההונגרי היחיד שקיבל פרס נובל על מחקרים שעשה גם בהונגריה עצמה). לזכותו יש לזקוף גם את גילוי הפלבונואידים שלהם קרא "ויטמין P" ‏ (1936-1933). הוא היה דמוקרט בהשקפתו והתנגד לנאציזם, גייס את עצמו לניסיונות הדיפלומטיים המהוססים של הממשל בראשות מיקלוש הורטי לחלץ את הונגריה מהמלחמה נגד בעלות הברית בתחילת 1944, ניסיונות שלא עלו יפה. בשנת 1947 העדיף לעזוב את מולדתו שנכנסה לעידן השלטון הקומוניסטי והתאזרח בארצות הברית בשנת 1955.